BOSNA I HERCEGOVINA

FEDERACIJA BOSNE I HERCEGOVINE

KANTON SARAJEVO

JU SREDNJA TEHNIČKA ŠKOLA GRAFIČKIH

TEHNOLOGIJA, DIZAJNA I MULTIMEDIJE ILIDŽA

Ul. Emira Bogunića Čarlija br. 2

71210 ILIDŽA

Na osnovu člana 143. Stav (2.) Tačka a) Zakona o srednjem obrazovanju (“Službene novine Kantona Sarajrvo” broj: 23/17., 30/19 i 33/21,) člana 154. Pravila JU Srednja tehnička škola grafičkih tehnologija, dizajna i multimedije Ilidža i na osnovu Odluke Školskog odbora JU Srednja tehnička škola grafičkih tehnologija, dizajna i multimedije Ilidža broj: 06-49-1445/2023 od 25. 7. 2023. godine , JU Srednja tehnička škola grafičkih tehnologija, dizajna i multimedije Ilidža objavljuje:

PONIŠTENJE JAVNOG KONKURSA

Za izbor direktora Javne ustanove Srednja tehnička škola grafičkih tehnologija, dizajna i multimedije

Ilidža

Poništava se javni konkurs za izbor direktora Javne ustanove Srednja tehnička škola grafičkih tehnologija, dizajna i multimedije Ilidža objavljen u dnevnom listu “Oslobođenje” i na službenoj internet stranici Ministarstva za odgoj i obrazovanje Kantona Sarajevo dana 10. 3. 2023. godine.

Na osnovu člana 143. stav (2) tačka a), a u vezi sa članom 146. stav (3) Zakona o srednjem obrazovanju Kantona Sarajevo („Službene novine Kantona Sarajevo“ broj: 23/17, 30/19 i 33/21) u skladu sa članom 7. Pravilnika o izboru, kriterijima za izbor, nadležnostima i radu direktora srednjih škola u Kanotnu Sarajevo („Službene novine Kantona Sarajevo“ broj: 46/18), člana 154. Pravila JU Srednja tehnička škola grafičkih tehnologija, dizajna i multimedije Ilidža i Odluke Školskog odbora broj: 06-49-1-1446/2023 od 25. 7. 2023. godine JU Srednja tehnička škola grafičkih tehnologija, dizajna i multimedije Ilidža, raspisuje

**J A V N I K O N K U R S**

**za izbor direktora Javne ustanove Srednja tehnička škola grafičkih tehnologija, dizajna i multimedije**

**Ilidža**

Javni konkurs za izbor direktora Javne ustanove Srednja tehnička škola grafičkih tehnologija, dizajna i multimedije Ilidža raspisuje se na mandatni period od četiri (4) godine.

**I USLOVI ZA IZBOR**

Kandidat za direktora dužan je ispunjavati slijedeće uslove:

1. **Opšti uslovi**
2. da nije otpušten iz državne službe kao rezultat disciplinske mjere na bilo kojem nivou u Bosni i Hercegovini (na nivou države, entiteta, kantona) u periodu od tri godine od dana prijavljivanja na javni konkurs,
3. da se na njega ne odnosi odredba člana IX 1. Ustava Bosne i Hercegovine,
4. da nije osuđivan za krivično djelo i za privredni prestup nespojiv sa obavljanjem dužnosti direktora škole,
5. da nema privatni finansijski interes u Javnoj ustanovi Srednja tehnička škola grafičkih tehnologija, dizajna i multimedije Ilidža.
6. **Posebni uslovi:**
7. da u pogledu stručne spreme ispunjava uslove za nastavnika ili pedagoga škole,
8. da ima najmanje osam godina radnog iskustva i od toga najmanje pet godina na poslovima u nastavi ili na pedagoško-psihološkim poslovima u stepenu stručne spreme koja se traži za radno mjesto,
9. da ima najmanje VII stepen stručne spreme, odnosno završen najmanje II ciklus bolonjskog visokoobrazovnog procesa,
10. da ima najmanje stečeno stručno zvanje mentora.

**Za direktora ne može biti imenovano:**

1. lice koje ima smetnje za imenovanje i obavljanje funkcije u skladu sa Zakonom o sukobu interesa u organima vlasti u Federaciji Bosne i Hercegovine, Zakonom o ministarskim, vladinim i drugim imenovanjima Federacije Bosne i Hercegovine,
2. lice za koje se odgovarajućom medicinskom procedurom utvrdi da je alkoholičar, odnosno ovisnik o narkoticima,
3. lice za koje se odgovarajućom medicinskom procedurom utvrdi da boluje od zarazne ili duševne bolesti,
4. lice protiv kojeg je potvrđena optužnica ili izrečena pravosnažna presuda ili mjera za jedno ili više krivičnih djela za koja se odredbama važećeg Krivičnog zakona Federacije Bosne i Hercegovine

može izreći kazna zatvora u trajanju od tri mjeseca i više.

**II SADRŽAJ PRIJAVE**

Uz prijavu na konkurs, kandidati su dužni dostaviti original ili ovjerene kopije slijedeće dokumentacije:

1. Svojeručno potpisanu prijavu na Javni konkurs sa kontakt podacima i tačno navedenom dokumentacijom koja se prilaže uz prijavu na javni konkurs;
2. Biografiju;
3. Diploma o stečenoj stručnoj spremi;
4. Uvjerenje o položenom stručnom ispitu;
5. Izvod iz matične knjige rođenih;
6. Uvjerenje o državljanstvu (ne starije od 6 mjeseci);
7. Dokaz o stečenom stručnom zvanju;
8. Dokaz o radnom iskustvu (najmanje osam godina radnog iskustva i od toga najmamnje pet godina na poslovima u nastavi ili na pedagoško-psihološkim poslovima u stepenu stručne spreme koja se traži za radno mjesto), a koje podrazumijeva rad u nastavi sa VII stepenom stručne spreme, odnosno završenim II ciklusom bolonjskog visokoobrazovnog procesa (potvrdu/uvjerenje izdaje prethodni poslodavac/poslodavci);
9. Uvjerenje (koje izdaje nadležni sud) da protiv kandidata koji konkuriše za direktora nije potvrđena optužnica ili izrečena pravosnažna presuda ili mjera za jedno ili više krivičnih djela za koje se odredbama važećeg Krivičnog zakona Federacije Bosne i Hercegovine može izreći kazna zatvora u trajanju od tri mjeseca i više (ne starije od tri mjeseca);
10. Izjavu kandidata da nije obuhvaćen odredbama člana IX 1. Ustava Bosne i Hercegovine, ovjerenu od strane nadležnog organa;
11. Izjavu kandidata da u posljednje tri godine, od dana prijavljivanja na javni konkurs, nije otpušten iz organa državne službe kao rezultat disciplinske mjere na bilo kojem nivou vlasti u Bosni i Hercegovini, ovjerenu od strane nadležnog organa;
12. Izjavu kandidata da nema privatni finansijski interes u Javnoj ustanovi Srednja tehnička škola grafičkih tehnologija, dizajna i multimedije Ilidža, ovjerenu od strane nadležnog organa;
13. Izjavu kandidata da nema smetnji za imenovanje i obavljanje funkcije u skladu sa Zakonom o sukobu interesa u organima vlasti u Federaciji Bosne i Hercegovine i Zakonom o ministarskim, vladinim i drugim imenovanjima u Federaciji Bosne i Hercegovine, ovjerenu od strane nadležnog organa;
14. Pisani razvojni plan i program Javne ustanove Srednja tehnička škola grafičkih tehnologija, dizajna i multimedije Ilidža za mandatni period.

**III DOSTAVA PRIJAVE I DOKAZA O ISPUNJENOSTI USLOVA**

Prijavu sa dokazima kandidati dostavljaju putem pošte preporučeno na adresu: JU Srednja tehnička škola grafičkih tehnologija, dizajna i multimedije Ilidža, ul. Emira Bogunića Čarlija br. 2 71210 Ilidža, ili na protokol škole, u zatvorenoj koverti sa naznakom “Prijava na javni konkurs za izbor direktora – NE OTVARAJ – (otvara Školski odbor)“.

Nepotpune i neblagovremene prijave neće se uzeti u razmatranje.

**IV OBAVJEŠTAVANJE KANDIDATA**

Školski odbor će pisano putem pošte obavijestiti sve kandidate koji su se prijavili na konkurs o Odluci o imenovanju direktora u roku od osam dana od dana donošenja odluke.

**V KONKURSNI ROK**

Javni konkurs ostaje otvoren petnaest (15) dana od dana objavljivanja u dnevnim novinama.

Javni konkurs će biti objavljen u dnevnim novinama „Oslobođenje“ dana 28. 7. 2023. godine i na web stranici Ministarstva za odgoj i obrazovanje Kantona Sarajevo, te ostaje otvoren zaključno sa danom 14. 8. 2023. godine.

**VI VRIJEME ZA KOJE SE VRŠI IMENOVANJE**

Imenovanje direktora se vrši na period od četiri (4) godine, počev od prestanka dužnosti direktora JU Srednja tehnička škola grafičkih tehnologija, dizajna i multimedije Ilidža i u skladu sa Odlukom Školskog odbora o imenovanju direktora na osnovu Javnog konkursa.

**NAPOMENA:**

Kriteriji, procedure, uslovi, način izbora i imenovanja direktora po ovom Javnom konkursu, utvrđeni su odredbama Pravilnika o izboru, kriterijima za izbor, nadležnostima i radu direktora srednjih škola („Službene novine Kantona Sarajevo“ broj: 46/18).

Izabrani kandidat će, po izboru, a prije imenovanja na funkciju direktora ove Javne ustanove, biti u obavezi dostaviti ljekarsko uvjerenje (ne starije od šest mjeseci) i ovjerenu izjavu kod nadležnog organa da ispunjava uslove utvrđene članom 146. stav (12) tačke a) i b) Zakona o srednjem obrazovanju („Službene novine Kantona Sarajevo“ broj: 23/17, 30/19 i 33/21).

Izrazi koji se koriste u ovom Javnom konkursu, a imaju rodno značenje, odnose se jednako na muški i ženski rod.